Na temelju članka 107. i 114. Zakona o odgoju i obrazovanju  u osnovnoj i srednjoj školi (Narodne novine,  broj 87/08., 86/09., 92/10., 105/10., 90/11., 16/12., 86/12.,  94/13., 152/14., 7/17. i 68/18.) ravnateljica Osnovne škole Dore Pejačević Našice,  Našice, objavljuje

**NATJEČAJ ZA**

**POPUNU   RADNIH   MJESTA**

1. **Učitelj tjelesne i zdravstvene kulture -**  određeno, nepuno radno vrijeme, 28 sati ukupnog tjednog radnog vremena, zamjena za vrijeme bolovanja, a do povratka radnice na rad
2. **Učitelj geografije -**neodređeno, nepuno radno vrijeme, 4 sata ukupnog tjednog radnog vremena

**Uvjeti za zasnivanje radnog odnosa:**

Uz opće uvjete za zasnivanje radnog odnosa kandidati trebaju ispunjavati i posebne uvjete: poznavanje hrvatskog jezika  i latiničnog pisma te odgovarajuća vrsta i razina  obrazovanja,   sukladno članku  105. Zakona o odgoju i obrazovanju u osnovnoj i srednjoj školi.

**Rok**za podnošenje prijava je  **8 dana** od dana objave na mrežnoj stranici  i oglasnoj  ploči Hrvatskog zavoda za zapošljavanje te mrežnoj  stranici i oglasnoj ploči  školske ustanove.

Na natječaj se mogu javiti osobe oba spola,  pisano ili elektroničkim putem.

Nepotpune i nepravodobne prijave neće se razmatrati.

O rezultatima izbora kandidati će biti obaviješteni elektroničkim putem ili poštom u roku od trideset (30) dana od dana donošenja odluke o izboru.

Uz pisanu  i vlastoručno potpisanu prijavu na natječaj kandidati su obvezni priložiti sljedeću dokumentaciju:

-  životopis,

-  dokaz o državljanstvu,

-  svjedodžbu  o završenoj školi,

- uvjerenje nadležnog suda kako se protiv podnositelja ne vodi kazneni postupak za neko od kaznenih djela iz članka 106.  Zakona o odgoju i obrazovanju u osnovnoj i srednjoj školi ne starije od 6 mjeseci od dana objave natječaja,

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju  na osobno traženje osiguranika izdaju područne službe/uredi Hrvatskog zavoda za mirovinsko osiguranje ukoliko kandidat ima evidentiran radni staž.

Kandidat koji ostvaruje prednost pri zapošljavanju sukladno  članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.), uz prijavu na natječaj  dužan je, osim  dokaza o ispunjavanju  traženih uvjeta  priložiti i dokaze  o ostvarivanju  prava prednosti  prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji navedenim na stranicama Ministarstva hrvatskih branitelja, poveznica:

 [**https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403**](https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403)

Kandidat koji se poziva na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14. i 39/18.)  dužan je u prijavi na  natječaj  pozvati se na to pravo  i priložiti osim dokaza  o ispunjavanju  traženih uvjeta  i dokaz o statusu osobe  s invaliditetom.

Kandidat koji se poziva na pravo prednosti pri zapošljavanju u skladu sa člankom 48.f  Zakona o zaštiti vojnih i civilnih invalida rata (Narodne novine, broj 33/92., 57/92., 77/92., 27/93., 58/93., 02/94., 76/94., 108/95.,  108/96., 82/01., 103/03. i 148/13.)

dužan je uz prijavu priložiti osim dokaza  o ispunjavanju  traženih uvjeta  i potvrdu o statusu vojnog/civilnog invalida rata i dokaz o tome  na koji  je način prestao radni odnos.

   Isprave se prilažu u neovjerenom presliku i ne vraćaju  se  kandidatu.

      Prijave s dokazima o ispunjavanju propisanih  uvjeta iz natječaja  dostaviti:

u elektroničkom obliku na e - mail adresu školske ustanove:

1. e-mail: *osdore@os-dpejacevic-na.skole.hr*

ili

1. pisano, putem  pošte ili osobno na adresu:

**Osnovna škola Dore Pejačević Našice**

**Augusta Cesarca 18**

**31500 Našice**

    Natječaj je objavljen na  mrežnoj stranici  i oglasnoj ploči Hrvatskog zavoda za zapošljavanje te mrežnoj  stranici i oglasnoj ploči  školske ustanove,  dana 22.  studenoga 2018. godine.

      Rok za prijavu  kandidata  je od  **23. do 30. studenoga 2018. godine.**

KLASA: 602-02/18-01/230

URBROJ: 2149/06-01-18-01

Našice, 22. studenoga  2018.

Ravnateljica:

Jasminka Falamić,prof.

\_\_\_\_\_\_\_\_\_\_\_\_\_\_\_\_\_\_\_